The Wand bedøver tannkjøttet kontinuerlig. Bedøvelsen settes med en tynn kanyle, og på den måten merker du svært lite til stikket. The Wand, også kalt tryllestaven, ser ut som en liten penn, med en liten, tynn nål. Det tar litt lenger tid å sette bedøvelse med The Wand, da bedøvelsesmiddelet føres langsomt inn i vevet.Prinsippet bak bedøvelsesteknikken er at det brukes en digital pumpe, som doserer bedøvelsesvæsken svært langsomt inn i vevet rundt tannen. Fordelen med The Wand er at man kan ofte bedøve én enkelt tann uten at leppe og tunge er bedøvet i mange timer etterpå.